|  |  |  |
| --- | --- | --- |
| REPUBLICA MOLDOVA  **CONSILIUL RAIONAL HÎNCEŞTI**  MD-3400, mun. Hînceşti, str. M. Hîncu, 138  tel. (269) 2-20-48, fax (269) 2-23-02,  E-mail: consiliul@hincesti.md |  | РЕСПУБЛИКА МОЛДОВА  **РАЙОHНЫЙ СОВЕТ ХЫНЧЕШТЬ**  МД-3400, мун. Хынчешть, ул. М.Хынку, 138  тел. (269) 2-20-48, факс (269) 2-23-02,  E-mail: consiliul@hincesti.md |

**D E C I Z I E**

**mun.Hînceşti**

**din 21 iunie 2024 nr. 03/\_\_\_**

**Cu privire la transmitere în folosință**

**I.P. „Liceul Teoretic Mihail Sadoveanu” a**

**părții din teren ocupată de terenurile de sport**

Pornind de la faptul că I.P. „Liceul Teoretic Mihail Sadoveanu, mun. Hîncești” a fost selectată de Ministerul Educației și Cercetării pentru instituirea rețelei de școli-model și în acest fel, prin intermediul proiectului „Îmbunătățirea Calității Educației”, va beneficia de investiții din partea Băncii Mondiale și a Uniunii Europene, iar ca precondiție pentru realizarea scopului menționat este necesar să se oficializeze utilizarea de către instituția de învățământ a terenurilor de sport și a lotului de pământ aferent lor (demersul directorului Leceului nr. 153-04-02 din 26.04.2024), în conformitate cu prevederile art. 15 din Codul Funciar, art. 1234 din Codul Civil, art. 9 alin. (1) și alin. (2) lit. h) din Legea Nr. 121/2007 privind administrarea şi deetatizarea proprietăţii publice și în temeiul art. 43 alin. (1) lit. c) şi art. 46 alin. (1) din Legea Nr. 436/2006 privind administraţia publică locală, Consiliul raional **DECIDE:**

1. Se aprobă atribuirea I.P. „Liceul Teoretic Mihail Sadoveanu, mun. Hîncești”, în folosință, cu titlu gratuit, pentru perioada funcționării instituției publice, a părții cu suprafața de 0,3843 ha din terenul pentru construcții individualizat în registrul bunurilor imobile cu numărul cadastral 5301206.1638, în hotarele reflectate în dosarul tehnic cu privire la reprezentarea pe planul cadastral a părții din teren și a terenurilor de sport amplasate în locul dat.
2. Întru realizarea pct. 1 al prezentei decizii, în termen de o lună din data adoptării actului administrativ în cauză, preşedintele raionului, dl LEVINSCHI Iurie, în coordonare cu administrația I.P. „Liceul Teoretic Mihail Sadoveanu, mun. Hîncești”, va institui Comisia de transmitere a bunurilor proprietate publică şi va asigura, în conformitate cu prevederile Regulamentului cu privire la modul de transmitere a bunurilor proprietate publică (HG Nr. 901/2015), transmiterea părții din teren vizată cu terenurile de sport de pe aceasta.
3. Specialistul principal (jurist) din Aparatul Preşedintelui Raionului, dl PASCAL Sergiu, va întocmi, de comun cu directorul unității de învățământ, contractul de comodat a bunurilor indicate în punctul 1 al deciziei.
4. Controlul executării prezentei decizii se pune în sarcină dlui BUNDUCHI Ion, vicepreşedinte al raionului.
5. Prezenta decizie intră în vigoare la data includerii în Registrul de Stat al Actelor Locale și poate fi contestată la Judecătoria Hîncești, sediul Ialoveni, în termen de 30 de zile de la data comunicării, potrivit prevederilor Codului Administrativ nr.116/2018.

**Preşedintele şedinţei:**

Contrasemnează:

**Secretarul Consiliului Raional Hînceşti Elena MORARU TOMA**

Inițiat: \_\_\_\_\_\_\_\_\_\_\_\_\_\_\_\_ Iurie Levinschi, președintele raionului;

Coordonat: \_\_\_\_\_\_\_\_\_\_\_\_ Ion Bunduchi, vicepreședintele raionului;

Elaborat:\_\_\_\_\_\_\_\_\_\_\_\_\_\_\_Victor Rachiu, șeful Serviciului relații funciare și cadastru;

Avizat: \_\_\_\_\_\_\_\_\_\_\_\_\_ Sergiu Pascal, specialist principal (jurist), Aparatul preşedintelui raionului.

**NOTA INFORMATIVĂ**

**la proiectul Deciziei**

**Cu privire la transmitere în folosință**

**I.P. „Liceul Teoretic Mihail Sadoveanu” a**

**părții din teren ocupată de terenurile de sport**

|  |
| --- |
| **1. Cauzele care au condiționat elaborarea proiectului, inițiatorii şi autorii proiectului** |
| Inițiatorul proiectului de decizie este Preşedintele raionului Raionului Hîncești. Autorul proiectului de decizie este Rachiu Victor, șeful Serviciului relații funciare și cadastru. |
| **2. Modul de reglementare a problemelor abordate în proiect de cadru normativ în vigoare** |
| Codul Funciar, art. 15, Codul Civil, art. 1234, Legea nr.121-XVI din 4 mai 2007 privind administrarea şi deetatizarea proprietăţii publice, art. 9 alin. (1) și alin. (2) lit. h) și Legea Nr. 436/2006 privind administraţia publică locală, art. 43 alin. (1) lit. c) şi art. 46 alin. (1). |
| **3. Scopul şi obiectivele proiectului** |
| Proiectul de Decizie, prin transmiterea oficială a terenurilor de sport și a lotului de pământ aferent acestora, urmărește scopul de a crea condițiile pentru eligibilitatea I.P. „Liceul Teoretic Mihail Sadoveanu, mun. Hîncești” în proiectul Ministerului Educației și Cercetării de instituire a rețelei de școli-model („Îmbunătățirea Calității Educației”) și implicit, de beneficiere de investițiile din partea Băncii Mondiale și a Uniunii Europene pentru modernizarea sistemului de învățământ în RM. |
| **4. Estimarea riscurilor legate de implementarea acestui proiect** |
| Riscuri nu există. |
| **5. Modul de incorporare a proiectului în sistemul actelor normative în vigoare, actele normative care trebuie elaborate sau modificate după adoptarea proiectului** |
| Proiectul de decizie nr. \_\_ din \_\_\_ 2024, **Cu privire la transmitere în folosință I.P. „Liceul Teoretic Mihail Sadoveanu” a părții din teren ocupată de terenurile de sport** nu contravine actelor normative în vigoare și nu necesită abrogarea unor acte administrative sau decizii aprobate de Consiliul Raional Hîncești. |

Șeful Serviciului relații

funciare și cadastru Victor Rachiu